Gandia celebra el pròxim 7 d'octubre el Dia de la Salut Mental
26 setembre 2023

## Gandia celebra el pròxim 7 d'octubre el Dia de la Salut Mental26 setembre 2023Última actualització: 26 setembre 2023

![](../gestion/img/c68a4a9c51e2cc11b54bc5cc8aa8c9a71b76d4f9f763706847205a8c1e2c8684.jpg)  
  

La regidora delegada de Sanitat, **Liduvina Gil** acompanyada per **Ana Ocaña**, representant del departament de Salut de Gandia ha presentat aquest matí en roda de premsa l'esdeveniment "**Camina per la teua salut mental**" on estan implicades ambdues entitats i diversos recursos de salut mental de la comarca.

La iniciativa tindrà lloc el 7 d'octubre, Dia de la salut mental, a les 10 hores al poliesportiu de Beniopa.

A l'activitat participaran diversos grups de Caminants com són els de: Bellreguard, Miramar, Oliva, Font, Benifaió de la Valldigna, Simat, Barx, Almoines, Vilallonga, Piles, Daimús, Castelló de Rugat, a més dels de Gandia a més d'integrants d'altres col·lectius com ASAEM, SASEM, ASMISAF, el CCEM de Xeraco, Col·lectiu Öbertament, residència Montdúber, habitatges tutelats i el Centre de Dia de Càritas.

Tal com ha destacat Gil, es pretén posar en valor la importància de cuidar la ment i el benestar emocional. _"Estem en un moment en què hem de reflexionar sobre un tema que ens afecta tothom. Directament o indirectament" "Hem de fer que l'activitat física siga un pilar essencial per mantenir la nostra salut. Sabem que quan cuidem el nostre cos, també cuidem la ment" "Caminar és una activitat a l'abast de tothom, independentment de l'edat o la condició física, per la qual cosa tots estem en condicions de millorar la nostra salut mental"_.

  
D'altra banda, Ocaña ha explicat que tots els grups participants arribaran al punt de trobada realitzant una caminata que vorejarà el barranc de Beniopa fins a arribar al poliesportiu on es faran diverses activitats físiques a més d'un esmorzar i la lectura d'un manifest.  
_"Novament, l'ajuntament, el departament de Salut i diverses entitats treballem conjuntament per generar aliança que ens permeta anar en la mateixa direcció en un aspecte tan important com la salut comunitària"_ va concloure.